Gliser dužine 14 metara, registriran u talijanskom Monfalconeu, zapalio se u nedjelju ujutro na samoj rivi Malog Lošinja, a njegov vlasnik samo je nemoćno promatrao kako gori unutrašnjost njegovog plovila, piše Regional Express.

Iako se učinilo da su vatrogasci uspjeli ugasiti požar, vatra se ponovno razbuktala, te prijeti i ekološko zagađenje jer plastika glisera postepeno izgara, a lagani vjetar samo razbuktava izgaranje unutar plovila.

Mnoštvo turista i građana Malog Lošinja izbjeglo je pravu katastrofu, zahvaljujući policiji i vatrogascima koji su pravovremeno shvatili da će doći do eksplozije, navodi Regional.

Gliser je bio vezan u samom centru Malog Lošinja gdje je velika frekvencija ljudi.